google/wiki40b huggingface dataset:
Mila Kunis

Tidlig liv

Kunis flyttet med familien sin fra daværende Sovjetunionen til Los Angeles i California da hun var syv år i 1991. Til tross for rykter, lærte ikke Kunis engelsk ved å se The Price Is Right. Hun gikk på Hubert How Bancroft Middle School i Los Angeles, hvor hun også tok dramatimer etter skolen og hadde mindre roller i barneprogram og TV-reklamer. I 1994 medvirket hun i I gode og onde dager som en ung Hope Williams.

Karriere

Kunis er best kjent for rollen som Jacqueline «Jackie» Burkhart i Et syttitallsshow, hvor hun deltok i 200 episoder, og som stemmen til Meg Griffin i den animerte serien Familien Griffin siden 1999. Hun har også deltatt i TV-seriene Walker, Texas Ranger, Baywatch, Nick Freno: Licensed Teacher, Den syvende himmel, Get Real, Grounded for Life, i tillegg til flere filmer.
Birgitte Einarsen

Utdannelse

Etter å ha gått på Romerike Folkehøgskole begynte hun på Ballettakademin i Göteborg.

Artistkarriere

Som musikalartist har hun blant annet opptrådt i showene My First, My Last, My Everything og Fame på Sentrum Scene i Oslo, Little Shop of Horrors på Chat Noir og en norgesturné med Grease.
Hun deltok i den norske finalen i Melodi Grand Prix i 2003 med låten Good Evening, Europe!, som kom på 3.-plass i superfinalen. I 2006 deltok hun i den norske finalen i Melodi Grand Prix med låten Saturday.
I 2012 deltok hun i vokalistkonkurransen The Voice på TV2.
Antiemetika

Kvalme forårsaket av bevegelse

Mye og uvant bevegelse vil gi mye aktivitet i balanseapparatet (vestibularisapparatet). Her blir muscarin- og histamin-reseporer stimulert, og sender signaler videre til hjernens kvalmesenter. Disse impulsene kan hemmes ved bruk av Skopolamin, som er en Muscarin-reseptorantagonist.

Kvalme forårsaket av biokjemiske forstyrrelser

Biokjemiske forstyrrelser (som hyperkalemi) kan forstyrre området i sentralnervesystemet som på engelsk kalles "Chemoceptor trigger zone". Her er det dopamin(D2)- og serotonin(5-HT3)-reseptorer som er aktive. Disse kan hemmes ved å bruke henholdsvis Metoklopramid og Ondansetron.

Kvalme forårsaket av stress/nervøsitet

Når det er høyere sentra i nervesystemet som forårsaker kvalmen, bruker man antihistaminer som Meklozin for å dempe dette.
Osmopleura

Utseende

En ganske stor (ca. 28 millimeter), avlang, fint hårete, brokete farget trebukk. Antennene er nokså korte, rundt halvparten av kroppslengden. Hode og pronotum er blankt svarte med hvite striper. Pronotum er litt bredere enn langt, med rundede sider. Dekkvingene er avmalnende bakover, tilspissede bak, brubnrøde bortsett fra midtpartiet innerst ved sømmen som er avgrenset av en lengderibbe og brunsvart. Beina er forholdsvis korte. Undersiden er blankt svart med flekker av lys bestøvning på sidene.

Levevis

Arten er knyttet til palmer, særlig til arten "cabbage palm" (Sabal palmetto), men kan trolig også utnytte slektninger av denne. Arten finnes i områder dominert av denne palmen og furutrær. De voksne billene er aktive i mai-juni. Om de blir forstyrret, slipper de seg ned på bakken og ligger stille med buken i været. Det har blitt foreslått at undersiden ligner på noen gravevepser og slik kan gi arten noe beskyttelse.

Utbredelse

Arten lever i det sørøstlige USA (Texas, Georgia og Florida).
Stolpejakt

Arrangør

En organisasjon kalt Foreningen Stolpejakten ble stiftet 20. oktober 2014 med det formål «å bidra til økt fysisk aktivitet blant folk flest over hele landet»l. Per desember 2017 hadde Foreningen Stolpejakten registrert nærmere 50 000 deltagere i stolpejakt rundt om i landet, og forventet et økonomisk årsresultat for 2017 med et overskudd på mellom 40 000,- og 50 000,- kroner. Foreningen Stolpejakten omtaler seg selv som «en allmennyttig forening som skal bidra til økt fysisk aktivitet blant folk flest i hele landet».
Foreningen Stolpejakten markedsfører stolpejakt som et gratis tilbud.

Stolper

Foreningen Stolpejakten eller foreningens tilknyttede samarbeidspartnere, ofte  et lokalt idrettslag eller turlag, setter ut i terrenget særlig tilvirkede stolper med QR-kode som kan scannes med en egen app. Alternativt kan man registrere stolpene man har funnet på et fysisk kart. Stolpene har forskjellige farger, som indikerer vanskelighetsgrad. De er gitt forskjellig antall poeng i Stolpejakt-appen, avhengig av vanskelighetsgraden for å finne dem.
Sabrina

Etymologi

Sabrina er dannet som en latinisering av Habren, det walisiske navnet på elven Severn. Betydningen av navnet er ukjent.
Sabrin kan være en kortform av Sabrina, men er også et arabisk navn som betyr «tålmodig» (arabisk: صابرين‬‎). Det arabiske navnet transkriberes også som Sabrine og Sabreen.
Hardstyle

Hardstyle er en sjanger innenfor elektronisk musikk som oppstod som en blanding av hard trance og Hardcore elektronika tidlig på 2000-tallet. Denne sjangeren er den hardeste under sjangeren Trance, men er ikke hardere enn hardcore. Sjangeren har høstet forskjellig kritikk, og noen mener at den ikke kan regnes som en frittstående sjanger. Navnet fikk sjangeren etter sangen «Hardstyle disco» av Yoji Biomehanika, som ble gitt ut i 2001. Hardstyle er ekstremt populært og utbredt i Nederland, hvor det årlig blir holdt en rekke store arrangementer som for eksempel Defqon1, Qlimax, Decibel Outdoor, Intens Festival osv. Alle disse trekker titusenvis av hardstyle-fans til sine fester som som regel varer i minst 12 timer.

Norsk nettradio

Som en av de første internasjonale radiostasjonene med hardstyle på nett, ble HSRADiO startet i midten av 2004. Stasjonen eid og drevet av Hardstyle Norge. Streamen lever ennå, men endret senere navn. HSRADiO ble tidlig på året 2006 døpt Hardbase. Året etter, tidlig 2007, ble navnet endret enda en gang – og stasjonen er i dag kjent som HardFM. Hardstyle Norge opererer i dag som et elektronisk samlingspunkt (forum) for norske hardstylere (og shufflere).
Bogafjellbanen

Bogafjellbanen er en fotballbane som ligger i Sandnes i Rogaland ved siden av Bogafjellhallen. Banen er 100 meter lang og 65 meter bred med kunstgress.
Den palestinske selvstyremyndigheten

Historie

De palestinske territoriene kom etter arabisk-israelske krig 1948 under jordansk og egyptisk kontroll. I forbindelse med seksdagerskrigen i 1967 ble områdene okkupert av Israel.
I forbindelse med Oslo-avtalen i 1993 ble Den palestinske selvstyremyndigheten opprettet. Denne var ment å ha midlertidig status, og skulle erstattes med en mer formell regjering når den endelige avtalen var i havn. Senere forsøk på å få i stand en endelig avtale har strandet, senest med Camp David-forhandlingene i 2000.
Mahmoud Abbas ble i 2005 valgt til president for den palestinske selvstyremyndigheten.
Hamas vant valget til Palestinas lovgivende forsamling i 2006 og dannet regjering med Ismail Haniyeh som statsminister. Den nye regjeringen ble fordømt internasjonalt fordi Hamas ikke vil anerkjenne Israel. I mars 2007 ble dannet en samlingsregjering som inkluderte Hamas og Fatah. Samlingsregjeringen brøt sammen i juni 2007 etter kamper mellom Hamas og Fatah som endte med at Hamas tok full kontroll på Gazastripen. Som følge av dette ble Haniyeh avskjediget av Abbas som utnevnte Salam Fayyad som ny statsminister. Fayyads regjering er anerkjent internasjonalt og av Israel, men Haniyeh gjør fortsatt krav på å være regjeringssjef og blir anerkjent på Gazastripen.
Abbas' presidentperiode utløp 9. januar 2009. Han har likevel blitt sittende i påvente at et nytt presidentvalg kan avholdes, Hamas anser imidlertid at han opphørte å være president på denne datoen og at presidenten i Palestinas lovgivende forsamling er rettmessig fungerende president.
Stenandra

Utseende

Små til middelsstore, avlange og litt flate, brunrøde til brune trebukker med korte antenner. Hannens kjever er noe forstørrede. Slekten utmerker seg med temmelig smal kroppsform.

Utbredelse

Slekten er utbredt i Asia og Afrika.
Gå Ut Senteret

Gå Ut Senteret (GUS) er Normisjons misjonsskole. Skolen ligger i Trondheim kommune, Sør-Trøndelag etter flytting fra Hurdal i Akershus sommeren 2015. Normisjons utsendinger tilbys å gjennomføre et studieopphold ved skolen før utreise. Også flere andre misjonsorganisasjoner tilbyr sine kandidater et studieopphold ved Gå Ut Senteret som forberedelse til misjonærtjeneste. 
Gå Ut Senteret har også studietilbudene Global disippel og Faith in action, som inneholder et studie- og aktivitetsopphold i utlandet på henholdsvis 4,5 måneder og seks uker. Skolen samarbeider bl.a. med Den Evangelisk Lutherske Frikirke,  Pinsemisjonen og Norsk Luthersk Misjonssamband. 
Studiesenteret ble grunnlagt i 1984, da som Den norske Santalmisjons bibel- og misjonsskole. Etter opprettelsen av Normisjon i 2001, har Gå Ut Senteret beholdt fokus på internasjonalt misjonsarbeid. Skolen har hatt flere utenlandske studenter.
Volvo FMX

FMX I

Modellen lanseres i året 2010 og er nært beslektet med Volvo FM. FMX-serien er egnet för anleggsarbeid og har forsterket chassis, brenselstank och beskyttelsesdeksel som vernet motoren mot støter under kjøring i elendig terreng.

FMX II

Den andre generasjonen av FMX lanseres i april 2013, salgmarkeringen ifølge opprinnelige planer innledes i september 2013. Den nye FMX finnes med et utvalg av 11-liters och 13-liters Euro 6-motorer; den mindre D11-motoren med effekt fra 330 till 450 hestekrefter og den større D13 med effekt på 420-540 hestekrefter.
Rogue One: A Star Wars Story

Handling

Handlingen foregår mellom filmene Star Wars Episode III: Sithene tar hevn og Star Wars Episode IV: Et nytt håp, og fokuserer på en gruppe opprørere som skal forsøke å stjele planene for Dødsstjernen.

Om filmen

Filmen er den første i en rekke av fremtidige Star Wars-spinoffilmer. Blant de medvirkende er Felicity Jones, Diego Luna, Riz Ahmed, Ben Mendelsohn, Donnie Yen, Jiang Wen, Forest Whitaker, Mads Mikkelsen og Alan Tudyk. Filmingen begynte på Elstree Studios i nærheten av London i august 2015.

Produksjon

I mai 2014 ble det offentliggjort at Gareth Edwards skulle regissere filmen, med et manuskript av Gary Whitta. Whitta ble ferdig med sitt utkast i januar 2015 og ble byttet ut etterpå. Chris Weitz skrev om manuset. I februar 2016 ble det sagt at innspillingen var ferdig, men prøvevisningene fikk ikke god mottakelse. Tony Gilroy ble hyrt inn for å jobbe med manus, og en tredel av filmen ble spilt inn på nytt under oppsyn av Gilroy. De nye opptakene gjorde at nesten ingen av scenene fra de første trailerne er med i selve filmen.
Al-Bab

al-Bab (arabisk الباب) er en by i det nordvestre Syria. Den er den fjerde største byen i guvernementet Aleppo og hadde 63 069 innvånere ved folketellingen i 2004.
Al-Bab ligger 35 kilometer nordøst for Aleppo utved den veien som fører videre til Manbij.

Historie

Fra antikkens tidsalder er det ikke bevart noen spor.
Al-Bab ble hertatt av muslimenes hær under Rashidunkalifatet på kalif Umar ibn al-Khattabs tid. Den fikk sitt navn tidlig under islamsk tid; det betyr «porten», og det var fordi den kjente som innfallsporten mellom Aleppo og byen Buza'ah. Her var graven og gravminnet til Aqil ibn Abi Talib (bror av Ali). Frem til ayyubidenes styre på 1200-tallet var byen hovedsakelig befolket av ismailske sjiaer.
Ifølge Yaqut al-Hamawi, som skriver i 1226, var den da en liten by i Aleppo-distriktet. Byens markeder solgte en type bomullsprodukter kalt kirbas som ble eksportert til Damaskus og Egypt. Abu al-Fida skriver at al-Bab var en liten by med et marked, et bad, behagelige hager og en moské (den store moské i al-Bab).
Byen ble grunnlagt på nytt i 1860 i grensetraktene til et gammels syrist bosettingsområde. I 1970 ble innbyggertallet anslått til 32.000 personer.
Fra ca 1960 har presset på grunnvannet tiltatt i den treløse åkerlandssletten, på grunn av økt åkerbruk. Tidligere var det bare mulig med dyrking av vintergrøde avvekslende med brakklegging. Ved hjelp av dieselpumper er området blitt bedre irrigert, og med Aleppo son hovedavtaker dyrkes dermef fremdfor alt grønnsaker (tomater, auberginer) og granatepler.
Byen er et viktig handels- og håndverkssentrum med en travel souq.
Eisenbahn Österreich

Eisenbahn Österreich (ofte forkortet EÖ) er et tyskspråklig jernbanetidsskrift. Tidsskriftet har blitt utgitt siden 1995 av det Luzern-baserte forlaget Minirex. Historien strekker seg imidlertid lengre tilbake; fra 1948 til 1995 ble EÖ publisert under navnet Eisenbahn.
EÖ blir utgitt en gang i måneden. Utgavene blir ofte delt inn i to deler, hvor den ene delen fokuserer på østerrikske temaer mens den andre delen fokuserer på hele Europa, med særlig fokus på Østerrikes naboland. En del av sidene blir også trykket i søstertidsskriftene Schweizer Eisenbahn-Revue og Eisenbahn-Revue International. Utvalgte artikler blir også trykket i det engelskspråklige tidsskriftet Railway Update som utkommer to ganger i måneden.
Verdenscupen i curling

Verdenscupen i curling er en internasjonal serie av konkurranser i curling. Verdenscupen er arrangert av World Curling Federation, og ble for første gang arrangert i 2018. Cupen spilles i en serie av 4 møter, og det konkurreres både for miksdobbel, kvinner og menn.
Multitronic

Multitronic er et girsystem av CVT-type med forprogrammerte ratioer, benyttet av Audi.

Funksjon

I motsetning til vanlige automatgir sjalter ikke Multitronic kassen fra et gir til et annet. Man kan benytte tiptronic-funksjonen som er innlagt, men dette er da innprogrammerte innstillinger for å simulere girskifte. Ved maksimum effekt går turtallet dit hvor motoren yter mest og holder seg konstant der, samtidig som girkassen girer kontinuerlig. Dette sikrer en effektiv overføring av motorkraft til bilens hjul. 
Multitronickassen sikrer et lavere bensinforbruk i forhold til konvensjonelle girkasser.
Tinglysningsretten

Tinglysningsretten er en domstol som har ansvaret for tinglysningen i Danmark. Domstolen er beliggende i Hobro.
Domstolen ble opprettet 1. januar 2007 som følge av domstolsreformen. I september 2009 overtok Tinglysningsretten tinglysningsoppgavene fra byrettene, og overgikk ved samme anledning til full digital saksbehandling.
Den 21. mars 2011 overgikk Andelsboligbogen og Personbogen til digital form.
Valen (Kvinnherad)

Valen er en bygd lokalisert sør i Kvinnherad. Bygda har en butikk, et oppvekstsenter (barnehage og barneskole), og et psykiatrisk sykehus. I tillegg finner man et hestesenter, et moderne leilighetskompleks og en båthavn.
Erik Krummedige

Erik Krummedige (el. Krummedike) (født 1364 i København, død 14. september 1439). Sønn av Segebod Krummedige (f. ca. 1330) og Sidsel Skram.
Dansk rikshovmester, ridder og medlem av riksrådet.
Magne Dæhli

Karriere

Magne Dæhli var i mange år en svært lovende langrennsløper, men valgte etterhvert å satse på orientering. Tross flere langvarige skadefravær har Dæhli lykkes med å etablere seg i verdenstoppen. Med ett gull og to sølvmedaljer på stafett og 4.- og 5.-plass individuelt, har han gjort det skarpt i VM-sammenheng.
I 2016 tok Dæhli sin første individuelle mesterskapsmedalje da han løp inn til sølvmedalje på langdistansen under europamesterskapet i tsjekkiske Jesenik. Samme år ble Magne Dæhli verdensmester i stafett under VM i Sverige. Dæhli løp siste etappe for norges lag og fikk gå ut i tet etter at Carl Godager Kaas og Olav Lundanes hadde skaffet ham et solid forsprang på de nærmeste konkurrentene.
28. mai 2017 tok Magne Dæhli sin første verdenscupseier da han avgjorde jaktstarten i finske Lohja helt mot slutten av løpet. Han startet løpet på en 15.-plass, over tre minutter bak teten, men endte som vinner av touren i Finland etter en meget sterk avslutning. Under VM i Estland i 2017 løp Dæhli igjen siste etappe på Norges lag som forsvarte verdensmestertittelen på stafett.
Under EM i orientering 2018 i sveitsiske Ticino var Magne Dæhli en sentral del av Norges lag som ble europamestere i stafett for aller første gang. Dæhli var den raskeste i feltet på sin andre etappe og sendte Olav Lundanes ut på siste etappe med en ledelse som Lundanes forsvarte helt til mål. I juli 2018 vant Dæhli den prestisjetunge femdagerskonkurransen O-ringen i Örnsköldsvik.
Rise From the Ashes

Rise From the Ashes er et musikkalbum med Phoenix Rizing, utgitt i 1998. Dette er gruppas debutalbum.
OL-aksjen

OL-aksjen var en innsamlingsaksjon i forbindelse med OL på Lillehammer i 1994. På tross av navnet var det ikke en aksje eller et verdipapir, men heller et diplom og en pin som viste at man hadde donert penger til Lillehammer-OL.
OL-aksjen ble til etter et initiativ av LOOC-president Gerhard Heiberg. Den første «aksjen» ble utdelt til statsminister Gro Harlem Brundtland i 1991, som auksjonerte bort sitt signerte eksemplar til inntekt for lekene.
Det fantes tre nivåer i innsamlingsaksjonen: «folkeaksjen» som kostet kr. 194,40, «bedriftsaksjen» som kostet kr. 1994, og et opplag Jakob Weidemann-serigrafier til en pris av kr. 19 949 / stk. Norges drøyt 12 000 idrettslag stod for salget. «Aksjene» solgte i utgangspunktet dårlig, og sensommeren 1992 hadde LOOC knapt nok klart å dekke inn de administrative kostnadene. Vinteren 1993 hadde imidlertid salget tatt seg noe opp slik at det var solgt 40 000 eksemplarer av «folkeaksjen» og 1500 eksemplarer av «bedriftsaksjen».
Bodvar balti

Bodvar balti (norrønt: Bǫðvarr balti, Bodvar bjørn) var en norrøn skald som virket i Norge på 1100-tallet. Han er nevnt i den islandske skaldeoversikten Skáldatal som en av hirdskaldene til den norske kong Sigurd Munn (Sigurd Haraldsson) som døde i 1155. Ingenting er kjent om hans liv, og man vet ikke om han var fra Norge eller Island.
Fire vers fra en dråpa om Sigurd Munn (Sigurðardrápa) er bevart i avskrifter av Morkinskinna og Snorre-Edda. De første bevarte versene beskriver Sigurds seier over Sigurd Slembe og Magnus Blinde i slaget ved Holmengrå i borgerkrigstidens første epoke i 1139.
I Morkinskinna er han benevnt med tilnavnet Halti (den halte), men dette beror sannsynligvis på en feilskrift ettersom de andre kildene bruker tilnavnet Balti (bjørnen).
FA-cupen 1932/33

FA-cupen 1932/33 var den 58. sesongen av den engelske FA-cupen. I finalen vant Everton 3–0 over Manchester City.
Havfest

Havfest er en norsk musikkfestival på Storebø i Austevoll kommune som arrangeres i Gamle Prestagårdshagen på Storebø. Den ble arrangert for første gang 22. mai 2010. Artistene som har opptrådt er blant andre Datarock og Reidar Larsen. Det ble i tillegg arrangert et «Bluescruise» med to bluesmusikere ombord i den ombygde ferga «Showboat». De to første årene har festivalen blitt arrangert i pinsen.
I 2011 deltok blant andre Fjorden Baby!, Vidar Busk & His True Believers, Forza, Charlotte & The Co-Stars, Bloodsurge, The Shitsez, Chitty Chitty Bang Gang og Casiokids.
I 2012 ble Havfest arrangert den 26. mai.
Jonas Alaska, Team Me, Mikhael Paskalev, Razika, Lars Vaular og det lokale Austevollsbandet Waver spilte på festivalen som ble arrangert for tredje gang. På showbåten Showtime spilte De Musikalske Dvergene.
Havfest er registrert som en frivillig organisasjon og hele arbeidet blir gjort gjennom dugnad og gode venner. Det er valgt et styre for festivalen som står for driften.
Qinhuangdao

Historie

Bynavnet betyr ordrett «Qin-keiserens øy», og har sin bakgrunn i en av keiserne under Qin-dynastiet (221-206 f.Kr.) som kom til dette området i håp om å finne piller som etter sidende skulle sikre ham et langt liv. Fra å være en liten fiskerlandsby har byen vokst til en av det nordlige Kinas største havnebyer.
Havnen ble åpnet for utenlandsfart i 1898. Byen er også blitt kraftig industrialisert, og den medfølgende forurensning av strendene har langt på nei knekket den betydelige badeturismen som også utviklet seg på 1900-tallet.
Qinhuangdao har en viktig oljehavn.
Badebyen Beidaihe ligger innen byprefekturet Qinhuangdaos grenser.

Samferdsel

Qinhuangdao er stoppested på den viktige jernbanelinen Jinghabanen som løper fra Beijing til Harbin via blant annet Tianjin, Tangshan, Shenyang og Changchun.
Kinas riksvei 102 løper gjennom området. Den begynner i Beijing og fører gjennom provinsene Hebei, Liaoning, Jilin og Heilongjiang. Den er innom byene Qinhuangdao, Shenyang og Changchun underveis til Harbin.
Kinas riksvei 205 passerer gjennom området. Den begynner i Shanhaiguan og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Kristin Theisen

Liv og karriere

Theisen er utdannet ved Østlandets Musikkonservatorium, nå Norges Musikkhøgskole, samt Statens Operahøgskole. Hun har også deltatt i ulike masterclasses og studier i Bayreuth, Salzburg, Wien og København. Hennes lærere har vært Erna Skaug, Ingrid Bjoner, Kim Borg, Anna Reynolds og Jean Cox.
Theisen hadde sin debut i Universitetes Aula i Oslo i 1979. Hun entret den internasjonale operascenen i 1982, hvor hun i en oppsetning i Gelsenkirchen (Tyskland), hadde rollen som Nedda i Bajazzo. Hun har videre vært solist ved en rekke andre operahus i Europa, og har opptrådt i blant annet Hamburg, Lûbeck, Detmold, Essen, Frankfurt, Nûrnberg, Regensburg, Strasbourg og Catania.
Hun har hatt konserter med symfoniorkest og klaver i Tyskland, Sveits, Polen, Estland, Latvia, Litauen og i Østerrike, i tillegg til å ha vært solist med samtlige av norske profesjonelle symfoniorkestre, med konserter i Norge fra Kristiansand i sør til Longyearbyen i nord.
De siste årene har hun undervist på Rælingen Kulturskole og Oslo International Music School, i tillegg til privatundervisning.

Utmerkelser

Theisen er tildelt Oslo bys kulturstipend og en rekke andre stipend, blant annet Fond for utøvende kunstnere, Kunstnerforeningens Blomstipend og Klæstads legat.
Theisen ble som første nordiske sanger æresmedlem av The Robert Stolz International Society for sine tolkninger av den østerrikske komponisten Robert Stolz' sanger. Hun er også æresmedlem av Norsk Operasangerforbund, som hun ledet fra 1994 til 2005.
Hun var finalist i en sangkonkurranse i Salzburg, Østerrike i 1981 og konkurransen må antas å ha vært springbrett for mange av rollene hun senere fikk i Tyskland.

Diskografi

Kristin Theisen har utgitt og medvirket på en rekke plateinnspillinger, blant annet Zigeunerlieder (1991) og Flammen (1993).
Chennai Express

Handlingen

Filmen handler om den 40 år gamle ungkaren Rahul (Shah Rukh Khan) som havner på en uventet reise som gjør at han innser viktigheten av kjærlighet, relasjoner og offer. På sin reise møter han Meena (Padukone), en sørindisk kvinne som sitter i en landsby med sin store familie. En togreise fører til at Rahul innser kraften av sann kjærlighet.
Famegana alsulus

Utseende

En blåvinge uten stjerter på bakvingene. Hannens overside er rødfiolett med smalt mørke ytterkanter. Hunnen er ensfarget mørkbrun. Undersiden er lyst gråbrun, uten tegninger bortsett fra en lys bord langs ytterkanten og en svart flekk ved bakhjørnet.

Levevis

Larvene lever på knopper og blomster av planter i erteblomstfamilien, oftest sammen med maur. De er grønne med en purpurfarget ryggstripe som er kantet med en gul stripe.

Utbredelse

Arten er utbredt fra Sør-Kina, Filippinene og Taiwan sørøstover til Australia og Tonga.
Fawza Falih

Fawza Falih er en 51 år gammel kvinne fra Saudi-Arabia som i 2008 har blitt dømt til døden for hekseri. Hun skal ifølge dommen ha gjort en mann impotent. Hennes tilståelse skal ifølge henne selv kommet etter sterk tortur. Myndighetene i Saudi-Arabia her bestemt at Fawza Falih skal halshugges.
The Match Europe v USA

Etablering

Det europeiske friidrettsforbundet og USA Track & Field ble i desember 2018 enige om å arrangere en slik konkurranse mellom Europa og USA, for første gang siden 1960-tallet.
Rullebanelys

Historie

De første landingslysene på en rullebane kom på Cleveland Municipal Airport (nå Cleveland Hopkins internasjonale lufthavn) i Cleveland i Ohio i USA i 1930. En linje med lys på en landingsstripe, eller i området rundt, for å markere rullebanen for fly under avgang, eller under innflyvning. Lysene fungerte bare på klare netter eller dager. Under andre verdenskrig ble midlertidige landingsstriper ofte markert med fakler. Dette var fordi de kunne slukkes lett, og på grunn av manglende elektrisitet. Dette ble ofte kalt «flare path».